stanford-oval/wikipedia huggingface dataset:
מונסליצ'ה
יהדות מונסליצ'ה

השכונה היהודית שכנה בחלק הצפון מערבי של מונסליצ'ה העתיקה מוקפת החומה. השער של השכונה בחומה נקרא "Porte  Camin E Della Giudecca" והיה מצוי במקום שבו מסתיים כיום רחוב 11 בפברואר (Via XI Febbraio) מול גשר הברזל שמעל תעלת ביסאטו.
בסוף המאה ה-14 נפתחו במונסליצ'ה מוסדות בנקאיים על ידי יהודים שהגיעו מערים אחרות באזור. לאחר  שנים מעטות נפתחו באזור ונטו בנקים נוצריים שאמורים היו להתחרות בבנקים אלו ולהוריד את הריבית ונקראו Monti Di Pieta (אנ').
בשנת 1698 רכש פלגרין סאקרדוטי (Pellegrin Sacerdoti) קרקע לבית הקברות עבור הקהילה היהודית.
ידוע כי המלומד והפילוסוף אברהם בן חנניה יגל נולד במונסליצ'ה ב-1553. בתחילת המאה ה-17 הוקם גטו בפדובה הסמוכה. באזור פדובה היו רק ריכוזים קטנים ומעטים של יהודים; באסטה (Este), בה הוקם גטו קטנטן, במונטניאנה (Montagnana)  ובמונסליצ'ה. יהודי מונסליצ'ה המועטים הצטוו לעבור לגטו פדובה בשנת 1778.
בפדובה קיים גן המנציח חסידי אומות עולם שתרמו להצלת נפשות במלחמות שונות ברחבי העולם. אחת מהדמויות שהונצחו היא של חסידת אומות העולם, אידה בּרוּנֶלי לנטי, שהייתה אומנת בת 15 של שלושה יתומים יהודים (אחד מהם, צבי ינאי) ולקחה אותם תחת חסותה בעת שהביאה אותם לעיר הולדתה, מונסליצ'ה, ודאגה להם עד שחרור האזור על ידי בנות הברית, ואז העבירה אותם לחסות אנשי הבריגדה היהודית.
הערות שוליים

↑  מפת התעלות והנהרות באזור ונטו (מונסליצ'ה בחלק הדרום-מערבי במפה)
1 2 3 4  ITALIA JUDAICA, MONSELICE, באתר אוניברסיטת תל אביב
↑  Città murata, באתר ossicella.it (באיטלקית)
↑  Henry Hart Milman, The History of the Jews, Voloume 3, לונדון, 1829, עמ' 373
↑  אידה בְּרוּנֶלי-לֶנטי, המצילה של סנדרו טות (צבי ינאי) באתר יד ושם
↑   Testimony of Righteous Among the Nations Ida Brunelli-Lenti from, ראיון  באתר יוטיוב
↑  סיפור יצירת הקשר בין הבריגדה לבין צבי ואחיותיו, באתר יד ושם
| --- | --- |
בקרת זהויות :  NLI: 987007557240205171  LCCN: n80001299  MusicBrainz: b89120b8-f582-45a6-ba73-5c9f950b9e63  NKC: ge519662  VIAF: 312796305   WorldCat (עם VIAF): 312796305
מיכאיל גלוסטיאן

| --- | --- |

 לידה:  25 באוקטובר 1979 (בן 44) סוצ'י, רוסיה 
 שם לידה:  Ншан Сергеевич Галустян 
 סוגה מועדפת:  סרט קומדיה, הומור 
 מדינה:  רוסיה, ארמניה 
 תקופת הפעילות:  מ-1999 
 פרופיל ב-IMDb
 
מיכאיל סרגייביץ' גלוסטיאן (שמו בלידה היה נשאן סרגייביץ'גלוסטיאן, נולד ב-25 באוקטובר 1979, סוצ'י, קרסנודר, רוסיה הסובייטית, ברית המועצות) הוא מנחה, קומיקאי, תסריטאי מפיק ושחקן רוסי, ממוצא ארמני. משתתף לשעבר בתוכנית KVN ומיוזמי הקומדי קלאב. השתתף בפרויקטים כמו קומדי וומן, קומדי קלאב ובתוכנית רוסיה שלנו, ממנה בא לו עיקר פרסומו ברוסיה כקומיקאי מחונן.
הוא נוטה להופיע בסרטים קומיים כמו היטלר קאפוט, רז'בסקי נגד נפוליאון, סבתא זורמת 2, סבתא רבתא זורמת ועוד.
ביוגרפיה וקריירה

הוא נולד ב-25 באוקטובר 1979 בעיר סוצ'י שבדרום רוסיה למשפחה ארמנית. תחילה למד בבית ספר סוצ'י מספר 2. מכיתה ג' עד ה' למד בבית הספר למוזיקה במגמת תיאטרון והתאמן בג'ודו. לאחר שסיים את כיתה ה', העבירו אותו הוריו לגימנסיה מספר 8, שם הופיע לראשונה על הבמה בתפקיד פו הדוב במערכון שיצר. בכיתה י' השתתף בבית הספר של KVN וכיתתו ניצחה את תלמידי כיתות י"א. הוא הפך לקפטן נבחרת בית הספר KVN, שניצחה מול כל בתי הספר, המכללות ואפילו אוניברסיטאות העיר והמחוז.
בשנת 1996 סיים את לימודיו בתיכון ונכנס ללימודים בבית הספר לרפואה, שם הוכשר כחובש. באותה תקופה שיחק בקבוצת "שמש בוגדנית". לאחר שסיים את לימודיו התקבל לאוניברסיטת סוצ'י לתיירות ולעסקי נופש בפקולטה החברתית-פדגוגית והתמחה בהיסטוריה ומשפטים, אך לא סיים את לימודיו. בשנת 1998, קבוצת האוניברסיטה שלו השתתפה בליגת וורונז' של KVN והגיעה לגמר. לאחר ההופעה, הקבוצה קיבלה הזמנה להשתתף בליגת העל של מועדון KVN. בשל כך, סולק מהאוניברסיטה בשל היעדרויותיו והשקעותיו בחזרות במקום בלימודים. בשנת 2002 הפך לקפטן הנבחרת, שזכתה באליפות KVN ב-2003, הוא זכה עמה עוד שלוש פעמים בגביע הקיץ של KVN (2004, 2005 ו-2009).
מ-2006 עד 2012 השתתף במערכונים של "רוסיה שלנו" (מבית ערוץ TNT). הוא גם השתתף בתוכנית הטלוויזיה של "עידן הקרח" בערוץ הראשון ברוסיה, יחד עם מריה פטרובה וילנה ברז'נייה. הוא כיכב בפרסומות עבור ביסקוויט שוקולד ChocoPie וגלידת בסקין רובינס. בין 2011 ל-2012, הוא היה אחד מחברי השיפוט בתוכנית הריאליטי "תצחיקו קומיקאי" בערוץ אינטר TV באוקראינה.
בשנת 2011 למד באקדמיה למשפטים במוסקבה. בשנת 2012, נכנס לעסקי הקולנוע עם הקמת חברת הסרטים "NG Production". בפברואר 2016 יזם את הקמת הפדרציה לשמחקים טקטיים צבאיים.
ב-1 באוקטובר 2019 הוא עזב את ערוץ TNT ועבר ל-STS, בה, יחד עם סרגיי סבטלאקוב, הוא הנחה את התוכנית הקומית "רוסים לא צוחקים".
בשנת 2019, הוא החל בקריירת שירה תחת השם הבדוי Super Zhorik. בספטמבר 2021, התחיל להנחות את התוכנית "כוכבים באפריקה" יחד עם אולגה בוזובה
מעורבות חברתית-פוליטית

בשנת 2012, במהלך הבחירות לנשיאות ברוסיה, הוא השתתף בקמפיין הבחירות של ולדימיר פוטין ותמך בו. מאז מאי 2016, הוא חבר במפקדה הראשית של התנועה הצבאית-פטריוטית יונארמייה. הוא שב לתמוך בפוטין גם במהלך הבחירות לנשיאות ב-2018, היה לחבר בתנועת צוות פוטין, שתמכה בפוטין.
הוא האשים את המבקר קולנוע רוסי BadComedian בביקורת לא אובייקטיבית כלפיו במספר הפקות קולנוע ואף איים לתבוע אותו.
פילמוגרפיה

2006 — המסע הספרדי של סטפניץ' — יניצ'ר
2007 — מאושרים ביחד — הופעת קמע
2008 — הסרט הטוב ביותר — פולקילו
2008 — היטלר קאפוט — הפרטיזן רבינוביץ'
2009 — הסרט הטוב ביותר 2 — יקטרינה השנייה
2010 — רוסיה שלנו: ביצי הגורל — רבשאן / בורודה ההומלס / דימון / אליונה
2011 — 2014 — זייצב+1 — פיודור, האלטר אגו של סשה
2011 — בהיריון — ז'ורה, חברו של סרגיי
2012 — רז'בסקי נגד נפוליאון — המרקיז דה מאזו סאד
2012 — בייביסיטרס— ערבי
2012 — אותו קרלסון! — קרלסון
2012 — כרטיס לווגאס — גאריק
2014 — מתנה עם אופי — מיכאיל אורשקין
2014 — 8 דייטים חדשים — טימור
2015 — אחד נותר — גאורגי גרודמן
2016 — בורודץ': להבין ולסלוח — המאבטח אלכסנדר בורודץ'
2017 — משחק סיום מיהלום — שוטר
2019 — סבתא זורמת 2 — זאזא
2020 — ארטק: המסע הגדול — סרגיי קורוצ'קין
2020 — מישה הורס הכל — בתפקיד עצמו
2021 — סבתא רבתא זורמת — רוסיק
2021 — דרקולוב — הרוזן דרקולוב
חיים אישיים

מאז יולי 2007, הוא נשוי לוויקטוריה גלוסטיאן (שטפאנץ טרם נישואיה, ילידת 1986), רואת חשבון ובוגרת אוניברסיטת קובאן בקרסנודאר. לשניים שתי בנות: אסטלה (ילידת 2010) ואלינה (ילידת 2012).
מנו הולדינגס

| --- | --- |

 נתונים כלליים
 סוג:  חברת החזקות פרטית
 מייסדים:  משה מנו
 בעלות:  משה מנו
 ענפי תעשייה:  ספנות ותיירות, נדל"ן, טכנולוגיה, תקשורת ועוד.
 יו"ר:  משה מנו
  
 www.mano.co.il
 
מנו מ.הולדינגס בע"מ, המוכרת בשם המקוצר מנו הולדינגס, היא חברת החזקות פרטית ישראלית, בבעלות משה מנו, שבאמצעות החברות הבנות שלה מספקת שירותים בתחומי ספנות ותיירות, וכן בתחומי נדל"ן (בתי מלון בישראל ובאירופה, שטחי נדל"ן ומשרדים), טכנולוגיה, תקשורת ועוד.
על החברה

מנו הולדינגס נוסדה באפריל 2000 על ידי משה מנו.
חברות בנות בקבוצת "מנו הולדינגס":
רודקס בע"מ: הוקמה ב-1983.
מנו ספנות בע"מ: חברת ספנות שהוקמה ב-1993, בעלת ומפעילת אוניות מטען, מכולות, גל-נוע, אוניות צובר ואוניות נוסעים.
מנו הולידייס בע"מ: חברה לשירותי תיירות שהוקמה ב-1993.
במבוק נכסים בע"מ (הוקמה ב-1995) מנו נכסים בע"מ (הוקמה ב-2000): פועלות בתחום נדל"ן, ייזום והשקעות בפרויקטים בישראל, ובבעלותן מבני משרדים ומסחר.
מנו לוגיסטיקס בע"מ: הוקמה ב-2003. מספקת שירותי לוגיסטיקה בינלאומית, למטענים, מכולות ומטענים כלליים.
פלמנגו יוניברס בע"מ: הוקמה ב-2003.
מנו סיטי בע"מ: הוקמה ב-2016.
מטה (מחוז)

מטה (בספרדית: Meta) הוא אחד מ-32 המחוזות של קולומביה. המחוז נמצא במרכז קולומביה והוא גובל בעיר בוגוטה (מחוז הבירה) ובמחוזות קונדינמרקה וקסנרה בצפון, בוויצ'דה במזרח, בגואביארה ובקקטה בדרום ובווילה במערב.
המחוז משתרע על שטח של 85,635 קמ"ר. במחוז מתגוררים כמיליון תושבים (הערכה ל-2017). בירת המחוז היא וייאביסנסיו.
היסטוריה

לאחר קבלת העצמאות של רפובליקת קולומביה הגדולה מהאימפריה הספרדית בתחילת המאה ה-19 האזור נכלל במחוז בוגוטה. לאחר פיצול הרפובליקה ב-1830 האזור נכלל ברפובליקת גרנדה החדשה והשתייך לטריטוריית סן מרטין שכללה את שטחי מחוזות ויצ'דה ומטה המודרניים ואשר בירת הטריטוריה הייתה סן מרטין בשטחי מטה. ב-1857 הרפובליקה הפכה לפדרלית והאזור נכלל במדינת קונדינמרקה. ב-1863 הרפובליקה הפכה לארצות הברית של קולומביה והמדינות המקוריות המשיכו להתקיים. ב-1866 טריטוריית סן מרטין נוצרה מחדש, אם כי היא הייתה נתונה לשליטה מסוימת של קונדינמרקה. ב-1886 ארצות הברית של קולומביה הפכה לרפובליקת קולומביה הלא-פדרלית והאזור נכלל במחוז קונדינמרקה.
ב-1905 פוצלה מהמחוז האינטנדנסיה (יחידה דומה למחוז אך במעמד פחות יותר ותחת שליטה הדוקה יותר של השלטון המרכזי) מטה שכללה את שטחי טריטוריית סן מרטין. ב-1913 פוצל שטח מהאינטנדנסיה להקמת הקומיסריה (מעמד דומה לאינטנדנסיה) של ויצ'דה, שכללה את שטחי מחוז ויצ'דה המודרני. ב-1959 אושרה הצעת חוק לשדרוג האינטנדנסיה למעמד של מחוז והיא נכנסה לתוקף ב-1960.
בסוף המאה ה-20 האזור הפך לאחד המוקדים של מלחמת האזרחים בקולומביה בין ארגוני גרילה כמו FARC לבין הממשלה הקולומביאנית, וכמו כן צמח בו סחר בסמים. במסגרת שיחות שלום בשנות ה-90 של המאה ה-20 בהנהגת נשיא קולומביה אנדרס פאסטראנה אראנגו הוחלט ב-1999 להקים אזור מפורז שכלל את הרשויות המקומיות של ויסטה ארמוסה, לה אוריבה, לה מאקארנה ומסטאס ביחד עם סן ויסנטה דל קגואן במחוז קקטה. לאחר כישלון השיחות ב-2002 האזור המפורז בוטל.
כלכלה

כלכלת המחוז מסתמכת בעיקר על גידול מקנה, חקלאות, הכוללת בין היתר גידול אורז, בננה, קקאו ותירס, תעשייה, בעיקר כזו של עיבוד מזון, מסחר והפקת נפט. כמו כן המחוז הוא אחד המוקדים העיקריים בקולומביה לגידול צמח הקוקה שממנו מופק הסם קוקאין.
הערות שוליים

↑  מטה באתר האגודה הגאוגרפית של קולומביה (בספרדית).
↑  מיגל אנחל מרטין, מחוז מטה, "הפולקלור של לוס יאנוס", באתר ספריית לואיס אנחל אראנגו (אנ') (בספרדית).
↑  קולומביה - ניטור גידולי קוקה 2013, ממשלת קולומביה ומשרד האו"ם לסמים ולפשיעה (UNODC) (בספרדית).
| מחוזות קולומביה |
| --- | --- | --- |
| מחוז הבירה | בוגוטה |  |
| מחוזות | אטלאנטיקו • אמסונאס • אנטיוקיה • אראוקה • בויאקה • בוליבר • גואאיניה • גואביארה • ואופס • ואיה דל קאוקה • וילה • ויצ'דה • טולימה • לה גואחירה • מגדלנה • מטה • נורטה דה סנטנדר • נריניו • סוקרה • סן אנדרס ופרובידנסיה • סנטנדר • ססאר • פוטומאיו • צ'וקו • קאוקה • קונדינמרקה • קורדובה • קינדיו • קלדס • קסנרה • קקטה • ריסרלדה |  |
| --- | --- |
בקרת זהויות :  NLI: 987007552946005171  BNE: XX4923279  BnF: cb12222054m (data)  GND: 16169098-1  LCCN: n83232724  MusicBrainz: 1b452518-0c96-4f1f-a9d8-ce6093e40bba  SUDOC: 030896614  VIAF: 134911322   WorldCat (עם VIAF): 134911322
מייקל אספל

| --- | --- |
אין תמונה חופשית
 לידה:  12 בינואר 1933 (בן 91) בטרסי, הממלכה המאוחדת 
 מדינה:  הממלכה המאוחדת הממלכה המאוחדת
 השכלה:  בית ספר עמנואל 
 בן או בת זוג:  אליזבת פאוור (1977–1994) 
 פרסים והוקרה:  קצין במסדר האימפריה הבריטית 
 
מייקל טרנס אספל (באנגלית: Michael Terence Aspel; נולד ב-12 בינואר 1933) הוא מגיש טלוויזיה בריטי.
ביוגרפיה

אספל נולד בלונדון, במהלך מלחמת העולם השנייה הוא פונה מאזור מגוריו ועבר מספר שנים לסאמרסט.
ב-1957 החל לעבוד בתוכנית חדשות של סניף ה-BBC בקארדיף, ב-1969 ו-1976 הנחה את התחרות "שיר עבור אירופה" (A Song for Europe) שבמסגרתה נבחר נציג הממלכה המאוחדת לאירוויזיון, בנוסף הוא ביצע פרשנות לטלוויזיה הבריטית לאירוויזיון בשנים אלו והגיש את השידורים המקדימים לתחרות, ב-1963 שימש כפרשן הרדיו של התחרות בבריטניה. הוא גם הנחה מספר פעמים את תחרות מיס עולם.
מ-1987 ועד 2003 הנחה את תוכנית הראיונות הביוגרפיים "אלו הם חייך" המתבססת על אותו פורמט של חיים שכאלה.
במהלך שנות השמונים והתשעים הנחה את התוכנית "Aspel & Company" בערוץ ITV שזכתה להצלחה, פרק של התוכנית בו רואיינו ארנולד שוורצנגר וברוס וויליס צונזר עקב כך שבמהלכו הם ביצעו מהלך של שיווק ופרסום למסעדת "הוליווד פלנט" שבבעלותם.
ב-1993 קיבל את אות מסדר האימפריה הבריטית עבור תרומתו לשידור במדינה ובאותה שנה נבחר לאישיות הטלוויזיונית המובילה של השנה.
ב-2006 הוא גילם את המספר בסבב הופעות בבריטניה של המחזמר מופע האימים של רוקי.
בשנים 2000 עד 2008 הנחה את התוכנית "יריד עתיקות בדרך".
אספל משמש כסגן נשיא ארגון "The Children's Trust" העוסק במתן צדקה לילדים בעלי פגיעה מוחית.
הוא נישא שלוש פעמים ולו שבעה ילדים.
מטדור (סרט)

| --- | --- |

עטיפת ה-DVD העברי של הסרט
 בימוי:  פדרו אלמודובר 
 הופק בידי:  Andrés Vicente Gómez 
 תסריט:  פדרו אלמודובר, חסוס פררו
 עריכה:  חוזה סלסדו 
 שחקנים ראשיים:  אנטוניו בנדרס, אסומפטה סרנה, נאצ'ו מרטינס
 מוזיקה:  ברנרדו בונצי 
 צילום:  אנגל לויס פרננדז סרנו 
 מדינה:  ספרד 
 חברה מפיצה:  Medusa Film, נטפליקס, וודו 
 שיטת הפצה:  וידאו על פי דרישה 
 הקרנת בכורה:  1986
 משך הקרנה:  110 דק' 
 שפת הסרט:  ספרדית 
 סוגה:  מותחן ארוטי, סרט ארוטי, סרט רומנטי, סרט מתח, סרט דרמה 
 הכנסות באתר מוג'ו:   matador88
 דף הסרט ב־IMDb
 
מטדור (בספרדית: Matador) הוא סרט קולנוע ספרדי משנת 1986, שביים פדרו אלמודובר, על פי תסריט שכתב ביחד עם חסוס פררו.
הסרט הוא מותחן העוסק בדייגו מונטס (נאצ'ו מרטינס), מטדור שפרש בטרם עת עקב פציעתו בזירה ועבר לעסוק בהוראת מלחמת שוורים למתחילים, בתלמידו אנחל חימנס (אנטוניו בנדרס) המודה בפשעים שלא ביצע, ובמריה קרדנל (אסומפטה סרנה), עורכת הדין המייצגת את אנחל. המטדור ועורכת הדין חשים זיקה הדוקה בין סיפוק מיני למוות.
שחקנים עיקריים

אנטוניו בנדרס: אנחל חימנס, צעיר הלומד להיות מטדור אך מתעלף למראה דם, מודה בפשעים שלא ביצע. הופיע גם בסרטים נוספים של אלמודובר: "מבוך התשוקות" (1982), "חוק התשוקה" (1987), "נשים על סף התמוטטות עצבים" (1988), "קשור אותי! אהוב אותי!" (1990).
נאצ'ו מרטינס: דייגו מונטס, מטדור שפרש בטרם עת עקב פציעתו ועבר לעסוק בהוראת מלחמת שוורים למתחילים.
אסומפטה סרנה: מריה קרדנל, עורכת דין המגנה על אנחל ומאוהבת בדייגו מונטס.
אווה קובו: אווה סולר, אהובתו הצעירה של דייגו מונטס.
צ'וס למפראבה: פילאר, אמהּ של אווה. הופיעה גם בסרטים נוספים של אלמודובר: "הרגלים מגונים" (1983), "נשים על סף התמוטטות עצבים" (1988),"דבר אליה" (2004) ו"לחזור" (2006).
חולייטה סראנו: ברטה, אמו של אנחל. הופיעה גם בסרטים נוספים של אלמודובר: סרטו הראשון, פפי, לוסי, בום (1980), "נשים על סף התמוטטות עצבים" (1988) ו"קשור אותי! אהוב אותי!" (1990).
כרמן מאורה: חוליה, פסיכיאטרית המטפלת באנחל. הופיעה גם בסרטים נוספים של אלמודובר: "פפי, לוסי, בום" (1980), "הרגלים מגונים" (1983), "חוק התשוקה" (1987), "נשים על סף התמוטטות עצבים" (1988), ו"לחזור" (2006).
אוסביו פונסלה: מפקח משטרה החוקר את אנחל. גילם את התפקיד הראשי בסרטו הבא של אלמודובר, "חוק התשוקה" (1987).
פרשנות > על הגבריות

ברבים מסרטיו של אלמודובר, לגברים מקום משני. בסרט שלפנינו פועלים גברים אחדים, שעיסוקיהם משקפים גבריות, אך הם רחוקים מלהלום את אידיאל הגבריות ההגמונית. דייגו הוא מטדור, פסגת הגבריות הספרדית, אך זהו מטדור שהפך נכה לאחר שהובס על ידי השור, והוא מובל אל מותו הטקסי על ידי אישה, מריה קרדנל. אנחל, המכשיר עצמו להיות מטדור, מתעלף למראה דם, ונשלט על ידי אִמו, ברטה. מפקח המשטרה, דמות שאף לה עיסוק גברי, נחשד בהומוסקסואליות, ואל פריצת הדרך בחקירה מובילה אותו אישה, חוליה, הפסיכיאטרית המטפלת באנחל.
הערות שוליים

↑  זיקה זו זכתה לייצוג בולט נוסף בסרט הקולנוע "אינסטינקט בסיסי", שהופק שש שנים מאוחר יותר
↑  בסצנה זו מופיע אלמודובר עצמו, בתפקיד מנהל תצוגת האופנה.
| --- | --- |
בקרת זהויות :  BnF: cb16905138q (data)  GND: 7596856-3  VIAF: 208724231   WorldCat (עם VIAF): 208724231
מטרואיד

בקומבינטוריקה, מטרואיד (matroid) הוא אובייקט שמכליל עקרונות מתורת הגרפים ואלגברה ליניארית. למשל, גרף יחד עם קבוצת היערות המוכלים בו מהווים מטרואיד. דוגמה קלאסית נוספת למטרואיד היא קבוצת וקטורים יחד עם תתי קבוצות בלתי תלויות שלה. ישנן הגדרות שקולות רבות למטרואידים. השקילויות בין ההגדרות יכולות להיות פשוטות או מורכבות, תלוי באילו זוג הגדרות נבחר.
הגדרות

מטרואיד (סופי)  M הוא זוג סדור  (E,I), כאשר  E היא קבוצה של אובייקטים כלשהם ו- I היא משפחה של תתי קבוצות של  E.  E נקראת קבוצת הבסיס של המטרואיד. כל קבוצה ב- I נקראת קבוצה בלתי תלויה של המטרואיד. קבוצה בלתי תלויה מקסימלית (ביחס להכלה, כלומר, כזו שכל קבוצה שמכילה אותה כבר לא בלתי תלויה) נקראת בסיס. קבוצה תלויה מינימלית ביחס להכלה (כלומר, כל איבר שנוריד ממנה יהפוך אותה לבלתי תלויה) נקראת מעגל. ניתן להגדיר מטרואיד באמצעות הקבוצות הבלתי תלויות שלו, הבסיסים שלו, המעגלים שלו ועוד.
הגדרות > קבוצות בלתי תלויות

זוג סדור  (E,I) כך ש- E קבוצת איברים סופית ו- I היא משפחה של תתי קבוצות של  E הוא מטרואיד אם ורק אם:
\emptyset \in I.
לכל  A\in I, אם  B\subseteq A אז גם  B\in I.
לכל  A,B\in I, אם  \left|B\right|>\left|A\right| אז יש  x\in B\setminus A כך ש-  A\cup \{x\}\in I.
במילים אחרות, בכל מטרואיד הקבוצה הריקה היא בלתי תלויה, כל תת-קבוצה של קבוצה בלתי תלויה היא גם בלתי תלויה, ובהינתן שתי קבוצות בלתי תלויות שהאחת גדולה בעוצמתה מהשנייה, ניתן להעביר איבר מהגדולה אל הקטנה, וכך לקבל קבוצה גדולה יותר שנשארת בלתי תלויה.
הגדרות > בסיסים

תהי  E קבוצת בסיס כלשהי של איברים. תהי  {\mathcal {B}} משפחה של תתי קבוצות של  E.  {\mathcal {B}} היא קבוצת בסיסים (קבוצות בלתי תלויות מקסימליות ביחס להכלה) של מטרואיד כלשהו אם ורק אם:
{\mathcal {B}} אינה ריקה.
לכל  B_{1},B_{2}\in {\mathcal {B}} ולכל  x\in B_{1}\setminus B_{2} קיים  y\in B_{2}\setminus B_{1} כך ש  B_{1}\setminus \{x\}\cup \{y\} הוא בסיס.
במילים אחרות, לכל מטרואיד יש בסיס (קבוצה בלתי תלויה מקסימלית ביחס להכלה), ולכל שני בסיסים, מתקיים שניתן להחליף איבר של אחד באיבר של אחר. כלומר, בהינתן איבר מסוים בבסיס הראשון שאינו בבסיס השני, ניתן להחליפו באיבר אחר מהבסיס השני, שאינו נמצא בבסיס הראשון, ועדיין לקבל בסיס.
הגדרות > מעגלים

תהי  E קבוצת בסיס כלשהי של איברים. תהי  {\mathcal {C}} משפחה לא ריקה של תת-קבוצות לא ריקות של  E.  {\mathcal {C}} היא קבוצת המעגלים (קבוצות תלויות מינימליות ביחס להכלה; באנגלית - circuits) של מטרואיד כלשהו אם ורק אם:
לכל  C_{1}\in {\mathcal {C}}, אם  C_{2}\subset C_{1} אז  C_{2}\notin {\mathcal {C}}.
יהיו  C_{1},C_{2}\in {\mathcal {C}} מעגלים שונים, ותהי  x\in C_{1}\cap C_{2} נקודה. אז יש  C_{3}\subseteq C_{1}\cup C_{2}\setminus \{x\} כך ש-  C_{3}\in {\mathcal {C}}.
במילים אחרות, הקבוצה הריקה אינה מעגל, אף מעגל אינו מכיל מעגל אחר, ובהינתן שני מעגלים שונים ואיבר משותף להם, איחודם של המעגלים פחות האיבר המשותף היא קבוצה שמכילה מעגל.
ישנן הגדרות רבות נוספות במונחים אחרים, אותן נמצא למצוא בקריאה הנוספת.
דוגמאות > תורת הגרפים

יהי  G=(V,E) גרף קשיר. מטרואיד המעגלים של  G שמסומן  M(G) הוא הזוג הסדור  (E,I) כך ש- E היא קבוצת הקשתות של הגרף ו- I היא משפחה של קבוצות של קשתות של  G המהוות (ביחד עם הקודקודים המחוברים להן) יער (כלומר, לא כוללות מעגלים). הקבוצות הבלתי תלויות  הן כל קבוצות הקשתות שלא כוללות מעגלים בגרף. הבסיסים של  M(G) הם העצים הפורשים של  G. המעגלים הם כל המעגלים הפשוטים בגרף.  אכן, בכל גרף מתקיים שהקבוצה שלא מכילה קשתות היא קבוצה ללא מעגלים (=יער) ולכן בלתי תלויה. בנוסף, תת-קבוצה של יער מהווה בעצמה יער, ולבסוף, בהינתן שני יערות, האחד גדול מהשני, ישנה קשת מהיער הגדול שניתן להעביר ליער הקטן, ובכך להגדיל את היער הקטן מבלי להפכו לתלוי (כלומר מבלי לסגור בו מעגל). אם מדובר בגרף לא קשיר, יש להחליף את המילים "העצים הפורשים" ב"היערות הפורשים".
דוגמאות > אלגברה ליניארית

תהי  A מטריצה מעל שדה כלשהו. עמודותיה הן וקטורים. המטרואיד הווקטורי על  A  הוא הזוג הסדור  (E,I) כאשר  E היא קבוצת הווקטורים המהווים את עמודות המטריצה ו- I היא משפחת קבוצות הווקטורים הבלתי תלויות (במובן הרגיל של אלגברה ליניארית) מתוך  E.
כמקובל, בסיס הוא קבוצה בלתי תלויה של וקטורים מקסימלית ביחס להכלה (כל וקטור שנוסיף לה יהפוך אותה לתלויה). מעגל הוא קבוצת וקטורים בלתי תלויה בתוספת איבר אחד שהופך אותה לתלויה.
הסיבה ללקיחת עמודותיה של המטריצה בתור קבוצת בסיס, על פני קבוצת וקטורים כללית, היא על מנת לאפשר לאותו וקטור לחזור פעמיים (ובכך ליצור מעגל - קבוצה תלויה, מינימלית ביחס להכלה, בגודל 2). אכן, הקבוצה הריקה היא בלתי תלויה, תת-קבוצה של קבוצה בלתי תלויה גם היא בלתי תלויה, ובהינתן שתי קבוצות בלתי תלויות (ליניארית) של וקטורים, האחת גדולה מהשנייה, ניתן להעביר וקטור מהגדולה אל הקטנה מבלי להפוך אותה לתלויה (משיקולי ממדים).
דוגמאות > מטרואידים יוניפורמיים

תהי  E קבוצת ובה  n איברים. לכל  0\leq k\leq n קיים מטרואיד  U_{k,n} שקבוצת הבסיס שלו  E והוא מכונה מטרואיד יוניפורמי. במטרואיד זה, קבוצה נקראת בלתי תלויה אם עוצמתה קטנה או שווה מ- k. למשל, אם קבוצת הבסיס שלנו היא  \{a,b,c,d\} אז במטרואיד  U_{2,4} הקבוצות הבלתי תלויות הן:  \emptyset ,\{a\},\{b\},\{c\},\{d\},\{a,b\},\{a,c\},\{a,d\},\{b,c\},\{b,d\},\{c,d\}. במטרואיד  U_{0,n} הקבוצה הבלתי תלויה היחידה היא הקבוצה הריקה. במטרואיד  U_{n,n} כל הקבוצות הן בלתי תלויות. באופן כללי, במטרואיד יוניפורמי  U_{k,n}, הקבוצות הבלתי תלויות הן כל הקבוצות בעוצמה קטנה או שווה ל- k, הבסיסים הם כל הקבוצות בעוצמה בדיוק  k והמעגלים הם כל הקבוצות מעוצמה  k+1.
דוגמאות > דוגמה למבנה שאינו מטרואיד

יהי גרף  G=(V,E). תהי  I משפחת כל קבוצות הקשתות שמהוות זיווג (לאו דווקא שלם). כלומר, קבוצת קשתות נמצאת ב- I אם ורק אם אין בה זוג קשתות עם קודקוד משותף. אז  M=(E,I) אינו מטרואיד. אמנם, אף על פי שהקבוצה הריקה היא זיווג, וכל תת-קבוצה של זיווג היא בעצמה זיווג, הדרישה השלישית עבור מטרואידים אינה מתקיימת: בהינתן שני זיווגים בגרף בגדלים שונים, אין זה בטוח שניתן להעביר קשת מהגדול אל הקטן, ולהשאירו זיווג חוקי. למשל, בגרף הדו צדדי השלם על 4 קודקודים  K_{2,2}, אם ניקח את הזיווג הקטן להיות קשת אחת (לא משנה איזו) ואת הזיווג הגדול להיות זוג קשתות אחרות, הוספת כל אחת מבין שתי הקשתות של הקבוצה הגדולה תהפוך את הקבוצה הקטנה לכזו שאינה זיווג.
הגדרות בסיסיות נוספות > דרגה

לכל מטרואיד  M=(E,I) מוגדרת פונקציית דרגה  r:P(E)\rightarrow \mathbb {N} , המחזירה לכל תת-קבוצה של  E, את גודל תת-הקבוצה הבלתי תלויה הגדולה ביותר שלה. הדרגה של קבוצת הבסיס עצמה שווה לגודלי כל הבסיסים במטרואיד. במטרואידים וקטוריים, דרגה של קבוצה שקולה למימד של המרחב הווקטורי הנפרש על ידי הקבוצה. במטרואידים גרפיים, הדרגה של קבוצה היא גודל העץ (או היער) המקסימלי המוכל בה. במטרואיד יוניפורמי  U_{k,n}, דרגתה של כל קבוצה בלתי תלויה היא עוצמתה, ודרגתה של כל קבוצה תלויה היא k.
הגדרות בסיסיות נוספות > קבוצה סגורה

קבוצה היא סגורה אם כל איבר שנוסיף לה יעלה את דרגתה ב-1. במטרואידים וקטוריים, קבוצה היא סגורה אם ורק אם כל האיברים שהיא פורשת מתוך קבוצת הבסיס כלולים בה. במטרואיד גרפי, קבוצת קשתות היא סגורה אם ורק אם כל קשת שנוסיף לה מחוצה לה תחבר בין שני קודקודי קצה שקשתותיהם כבר בקבוצה.
הגדרות בסיסיות נוספות > סגור (closure)

לכל מטרואיד  M=(E,I) מוגדרת פונקציית הסגור  cl:P(E)\rightarrow P(E), המתאימה לכל תת-קבוצה של קבוצת הבסיס את הקבוצה הסגורה המינימלית המכילה אותה. במטרואידים וקטורים, הדבר שקול לכל איברי E הנפרשים על ידי הקבוצה.
הגדרות בסיסיות נוספות > דואליות

יהי  M=(E,I) ותהי  {\mathcal {B}} קבוצת הבסיסים שלו. תהי  {\mathcal {B^{*}}}=\{E\setminus B|B\in {\mathcal {B}}\}, קבוצת משלימי הבסיסים שלו. אז  {\mathcal {B^{*}}} היא קבוצת בסיסים של מטרואיד אחר, שמכונה המטרואיד הדואלי ל- M ומסומן  M^{*}. במטרואידים גרפיים של גרפים מישוריים, ההגדרה מתלכדת עם הגדרת הגרף הדואלי (הגרף בו הפאות הופכות לקודקודים).
ההיררכיה המטרואידית

בנוסף למטרואידים גרפיים, וקטוריים ויוניפורמיים קיימות גם מחלקות נוספות של מטרואידים: מחלקת כל המטרואידים מכילה מחלקה חלקית ממש של מטרואידים וקטורים. אלה הם המטרואידים הניתנים לייצוג על ידי מטריצה מעל שדה כלשהו, כפי שנאמר לעיל. מחלקה זו מכילה (ממש) את מחלקת המטרואידים הבינאריים. אלה הם המטרואידים הניתנים לייצוג על ידי מטריצה מעל השדה בין שני איברים. מחלקה זו מכילה (ממש) את מחלקת המטרואידים הרגולריים. אלה הם המטרואידים הניתנים לייצוג כמטריצה שאיבריה יכולים להיות מעל כל שדה. מחלקה זו מכילה (ממש) את מחלקת המטרואידים הגרפיים. אלה הם המטרואידים הניתנים לייצוג כגרף בו הקבוצות הבלתי תלויות הן קבוצות ללא מעגלים פשוטים.
לקריאה נוספת

Welsh, D. J. A. (1976), Matroid Theory, Academic Press, ISBN 012744050X.
Oxley, James (1992), Matroid Theory, New York: Oxford University Press, ISBN 0-19-853563-5, MR1207587.
מלאכת מפשיט

הפשטת עור בעל חיים
מְלֶאכֶת הַמַּפְשִׁיט היא אחת מל"ט מלאכות שבת. ככל הל"ט מלאכות, אב המלאכה נלמד ממלאכת המשכן, שלצורך הכנתו היו מפשיטים את העורות מהאילים ומהתחשים.
הגדרת המלאכה היא הפשטת עור מבעל חיים לאחר מותו.
הרמב"ם פסק כי מלאכה זו היא רק בשיעור הפשטת עור שניתן לעשות ממנו קמיע, אבל פחות מכך אין איסור כלל מהתורה, אפילו מדין חצי שיעור. הרב שמואל הלוי ואזנר מסביר, כי בניגוד לשאר המלאכות שיש חשיבות לעשייתם גם בחצי שיעור, הפשטת עור בפחות משיעור זה אינה נחשבת כלל להפשטה גם לא במובן רגיל.